ddrg/super_eurlex huggingface dataset:
Uredba Komisije (ES) št. 1400/98

z dne 30. junija 1998

o spremembi Uredbe (EGS) št. 2235/92 o določitvi podrobnih pravil za izvajanje pomoči za porabo svežih mlečnih proizvodov na Kanarskih otokih

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1601/92 z dne 15. junija 1992 o posebnih ukrepih za Kanarske otoke glede nekaterih kmetijskih proizvodov [1], kakor je bila nazadnje spremenjena z Uredbo (ES) št. 2348/96 [2], in zlasti člena 11 Uredbe,

ker člen 1 Uredbe Komisije (EGS) št. 2235/92 [3], kakor je bila nazadnje spremenjena z Uredbo (ES) št. 1802/95 [4], predvideva dodelitev pomoči za prehrano ljudi s svežimi proizvodi iz kravjega mleka, proizvedenimi na Kanarskih otokih v okviru porabe na teh otokih; ker so se lokalne potrošniške navade spremenile in je povečano povpraševanje po proizvodih iz posnetega mleka in zaradi zahteve španskih oblasti po spremembi seznama svežih mlečnih proizvodov, navedenih v Prilogi k Uredbi (EGS) št. 2235/92;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne izdelke,

SPREJELA NASLEDNJO UREDBO:

Člen 1

Priloga k Uredbi (EGS) št. 2235/92 se nadomesti s Prilogo k tej uredbi.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba se uporablja od 1. julija 1998.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. junija 1998

Za Komisijo

Franz Fischler

Član Komisije

[1] UL L 173, 27.6.1992, str. 13.

[2] UL L 320, 11.12.1996, str. 1.

[3] UL L 218, 1.8.1992, str. 105.

[4] UL L 174, 26.7.1995, str. 27.

--------------------------------------------------

PRILOGA

PRILOGA

Seznam proizvodov, upravičenih do pomoči Skupnosti iz člena 11(1) Uredbe (ES) št. 1601/92:

1. konzumno mleko;

2. smetana;

3. jogurt;

4. sveži sir z vsebnostjo maščobe v suhi snovi, preračunano na maso, 40 ali več %.

--------------------------------------------------
Uredba Komisije (ES) št. 954/98

z dne 6. maja 1998

o dopolnitvi Priloge k Uredbi (ES) št. 2301/97 o vnosu nekaterih imen v "Register certifikatov o posebnih lastnostih", predvidenega z Uredbo Sveta (EGS) št. 2082/92 o certifikatih o posebnih lastnostih za kmetijske proizvode in živila

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2082/92 z dne 14. julija 1992 o certifikatih o posebnih lastnostih za kmetijske proizvode in živila [1] in zlasti člena 9(1) Uredbe,

ker so skladno s členom 7 Uredbe (EGS) št. 2082/92 države članice Komisiji poslale vloge za registracijo nekaterih imen kot certifikatov o posebnih lastnostih;

ker lahko registrirana imena uporabljajo oznako "zajamčena tradicionalna posebnost", ki je namenjena samo njim;

ker je po objavi imen, navedenih v Prilogi, v Uradnem listu Evropskih skupnosti [2] Komisija prejela ugovor skladno s členom 7 uredbe, vendar je bil ta pozneje umaknjen;

ker se zato lahko ta imena vnesejo v "Register certifikatov o posebnih lastnostih" in se tako zaščitijo na celotnem ozemlju Skupnosti kot zajamčene tradicionalne posebnosti;

ker se Priloga k Uredbi Komisije (ES) št. 2301/97 [3] dopolni s Prilogo k tej uredbi,

SPREJELA NASLEDNJO UREDBO:

Člen 1

Imena v prilogi k tej uredbi se dodajo Prilogi k Uredbi (ES) št. 2301/97 in vnesejo v "Register certifikatov o posebnih lastnostih", skladno s členom 9(1) Uredbe (EGS) št. 2082/92.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. maja 1998

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 21, 21.1.1997, str. 5.

[3] UL L 319, 21.11.1997, str. 8.

--------------------------------------------------

PRILOGA

- "Kriek", "Kriek-Lambic", "Framboise-Lambic", "Fruit-Lambic"/"Kriek", "Kriekenlambiek", "Frambozenlambiek", "Vruchtenlambiek" (člen 13(1) Uredbe (EGS) št. 2082/92) [1],

- "Lambic", "Gueuze-Lambic",/"Geuze"/"Lambiek", "Geuze-Lambiek", "Geuze" (člen 13(1) Uredbe (EGS) št. 2082/92) [2].

[1] Glavne točke specifikacij so v UL C 21, 21.1.1997, str. 5-16.

[2] Glavne točke specifikacij so v UL C 21, 21.1.1997, str. 5-16.

--------------------------------------------------
Uredba Komisije (ES) št. 1265/98

z dne 18. junija 1998

o dopolnitvi Priloge k Uredbi (ES) št. 2400/96 o vnosu nekaterih imen v Register zaščitenih označb porekla in zaščitenih geografskih označb, določen v Uredbi Sveta (EGS) št. 2081/92 o zaščiti geografskih označb in označb porekla za kmetijske pridelke in živila

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) št. 1068/97 [2], in zlasti člena 6(3) in (4) Uredbe,

ker sta v skladu s členom 5 Uredbe (EGS) št. 2081/92 Francija in Portugalska poslali Komisiji vloge za registracijo določenih imen kot geografskih označb ali označb porekla;

ker je bilo v skladu s členom 6(1) navedene uredbe ugotovljeno, da te vloge izpolnjujejo vse v njej določene zahteve in zlasti, da vsebujejo vse zahtevane podatke v skladu s členom 4 Uredbe;

ker Komisija ni prejela nobenega ugovora v skladu s členom 7 navedene uredbe po objavi v Uradnem listu Evropskih skupnosti [3] glede imen, naštetih v Prilogi k Uredbi;

ker je treba zato ime vnesti v "Register zaščitenih označb porekla in zaščitenih geografskih označb" in ga tako zaščititi v vsej Skupnosti kot označbo porekla ali geografsko označbo;

ker Priloga k tej Uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 195/98 [5],

SPREJELA NASLEDNJO UREDBO:

Člen 1

Imena v priloženi Prilogi se dodajo v Prilogo k Uredbi (ES) št. 2400/96 in vnesejo v skladu s členom 6(3) Uredbe (EGS) št. 2081/92 v Register zaščitenih označb porekla in zaščitenih geografskih oznak kot zaščiteno označbo porekla (ZOP) ali zaščiteno geografsko oznako (ZGO).

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. junija 1998

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 156, 13.6.1997, str. 10.

[3] UL C 273, 9.9.1997, str. 4.

[4] UL L 327, 18.12.1996, str. 11.

[5] UL L 20, 27.1.1998, str. 20.

--------------------------------------------------

PRILOGA

1. Proizvodi, našteti v Prilogi II k Pogodbi ES, namenjeni za prehrano ljudi

Mesni izdelki:

PORTUGALSKA:

Salpicão de Vinhais (ZGO)

Chouriça de Carne de Vinhais or Linguiça de Vinhais (ZGO)

Siri:

PORTUGALSKA:

Queijo do Pico (ZOP)

2. Živila, našteta v Prilogi I k Uredbi (EGS) št. 2081/92

Sveže ribe, mehkužci in raki ter … izdelki:

FRANCIJA:

Coquille St. Jacques des Côtes d'Armor (ZGO)

--------------------------------------------------
Uredba Sveta (ES, ESPJ, Euratom) št. 2459/98

z dne 12. novembra 1998

o spremembi Uredbe (EGS, Euratom, ESPJ) št. 260/68 o pogojih in postopku obdavčevanja v korist Evropskih skupnosti

SVET EVROPSKE UNIJE JE

ob upoštevanju Pogodbe o ustanovitvi enotnega Sveta in enotne Komisije Evropskih skupnosti,

ob upoštevanju Protokola o privilegijih in imunitetah Evropskih Skupnosti in zlasti člena 13 Protokola,

ob upoštevanju predloga Komisije,

ker je, ob upoštevanju Uredbe Sveta (ES, ESPJ, Euratom) št. 2458/98 z dne 12. novembra 1998 o spremembi Uredbe (EGS, Euratom, ESPJ) št. 259/68 o Kadrovskih predpisih za uradnike in Pogojih za zaposlitev drugih uslužbencev Evropskih skupnosti ter drugih veljavnih uredb, ki se nanašajo na določanje prejemkov iz dela, pokojnin in drugih denarnih pravic v evrih [1], treba spremeniti Uredbo Sveta (EGS, Euratom, ESPJ) št. 260/68 [2],

SPREJEL NASLEDNJO UREDBO:

Člen 1

V Uredbi (EGS, Euratom, ESPJ) št. 260/68 se besedi "belgijski franki" zamenja z besedo "evrov" in zneske, izražene v belgijskih frankih, se nadomestijo z enakovrednimi zneski v evrih po menjalnem tečaju, ki ga določi Svet.

Uporabijo se pravila zaokrožanja zneskov iz Uredbe Sveta (ES) št. 1103/97 z dne 17. junija 1997 o nekaterih določbah v zvezi z uvajanjem evra [3].

Člen 2

Člen 8 Uredbe (EGS, Euratom, ESPJ) št. 260/68 se nadomesti z:

"Člen 8

Davek se pobere z obdavčevanjem ob izplačilu. Znesek se zaokroži navzdol na eno stotino evra."

Člen 3

1. januarja 1999 Komisija na podlagi te uredbe opravi pretvorbo zneskov iz Uredbe Sveta (EGS, Euratom, ESPJ) št. 260/68 iz belgijskih frankov v evre; te vrednosti se objavi v Uradnem listu Evropskih skupnosti v mesecu januarju 1999.

Člen 4

Ta uredba začne veljati z dnem objave v Uradnem listu Evropskih skupnosti.

Uporablja se od 1. januarja 1999.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. novembra 1998

Za Svet

Predsednik

E. Hostasch

[1] UL L 307, 17.11.1998, str. 1.

[2] UL L 56, 4.3.1968, str. 8. Uredba, kakor je bila nazadnje spremenjena z Uredbo (ES, ESPJ, Euratom) št. 1197/98 (UL L 166, 11.6.1998, str. 1).

[3] UL L 162, 19.6.1997, str. 1.

--------------------------------------------------
Uredba Komisije (ES) št. 132/1999

z dne 21. januarja 1999

o spremembi Uredbe (ES) št. 2630/97 o izvajanju minimalnega nadzora v okviru sistema identifikacije in registracije govedi

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 820/97 z dne 21. aprila 1997 o ustanovitvi sistema identifikacije in registracije govedi in o označevanju govejega mesa in proizvodov iz govejega mesa [1] ter zlasti točke (d) člena 10 Uredbe,

ker Uredba Komisije (ES) št. 2630/97 [2] določa podrobna pravila za izvajanje Uredbe (ES) št. 820/97 v zvezi z minimalnim nadzorom v okviru sistema identifikacije in registracije govedi;

ker so z Uredbo Komisije (EGS) št. 3887/92 [3], ki je bila nazadnje spremenjena z Uredbo (ES) št. 1678/98 [4], določena podrobna pravila za uporabo integriranega administrativnega in kontrolnega sistema za nekatere programe pomoči Evropske skupnosti;

ker je zaradi učinkovitega sodelovanja nadzornih organov v sektorju govedi treba poskrbeti za prenos kopij poročil o pregledih, ki so bili opravljeni skladno z Uredbo (ES) št. 2630/97 in pri katerih so bile odkrite kršitve Uredbe (ES) št. 820/97, pristojnim organom, odgovornim za izvajanje Uredbe (EGS) št. 3887/92;

ker so ukrepi, predvideni v tej uredbi, skladni z mnenjem Odbora za Evropski kmetijski usmerjevalni in jamstveni sklad,

SPREJELA NASLEDNJO UREDBO:

Člen 1

Členu 2 Uredbe (ES) št. 2630/97 se doda odstavek 6:

"6. Kopije poročil, na katere se nanaša odstavek 5, se pri odkritih kršitvah Uredbe (ES) št. 820/97 takoj pošljejo pristojnim organom, odgovornim za izvajanje Uredbe (EGS) št. 3887/92."

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. januarja 1999

Za Komisijo

Franz Fischler

Član Komisije

[1] UL L 117, 7.5.1997, str. 1.

[2] UL L 354, 30.12.1997, str. 23.

[3] UL L 391, 31.12.1992, str. 36.

[4] UL L 212, 30.7.1998, str. 23.

--------------------------------------------------
Uredba Komisije (ES) št. 39/1999

z dne 8. januarja 1999

o spremembi Uredbe (EGS) št. 2131/93 o postopku in pogojih prodaje žit iz intervencijskih agencij

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo Komisije (ES) št. 923/96 [2], in zlasti člena 5 Uredbe,

ker določa Uredba Komisije (EGS) št. 2131/93 [3], kakor je bila nazadnje spremenjena z Uredbo (ES) št. 2193/96 [4], postopek in pogoje prodaje žit iz intervencijskih agencij;

ker se prevozni stroški sčasoma pogosto znatno spremenijo in ker nekaterih od teh stroškov ni možno predvideti, zlasti, kadar gre za rečni prevoz; ker je treba iz proračunskih razlogov določiti za takšne stroške najvišji znesek; ker morajo ta znesek določiti intervencijske agencije in ga navesti ob objavi razpisa;

ker je bilo slovensko pristanišče Koper tradicionalno izvozno pristanišče za Avstrijo pred njenim pristopom k Evropski uniji; ker je treba zaradi tega Koper priznati kot kraj izvoza za žita iz Skupnosti, tako da se lahko povrne prevozne stroške;

ker so ukrepi, določeni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

V členu 7 Uredbe (EGS) št. 2131/93 se odstavek 2a nadomesti:

"2a. Če pa države članice nimajo pomorskih pristanišč, se lahko predvidi odstopanje od predhodnega odstavka in se v primeru izvoza iz pomorskega pristanišča določi financiranje najnižjih prevoznih stroškov med krajem skladiščenja in krajem dejanskega izvoza do najvišjih zneskov, navedenih v razpisu. Za namene tega odstavka se lahko slovensko pristanišče Koper šteje kot kraj dejanskega izvoza."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. januarja 1999

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 126, 24.5.1996, str. 37.

[3] UL L 191, 31.7.1993, str. 76.

[4] UL L 293, 16.11.1996, str. 1.

--------------------------------------------------
Uredba Komisije (ES) št. 1526/1999

z dne 13. julija 1999

o določitvi odstotka količin, zajetih v zahtevkih za izvozna dovoljenja za prašičje meso, ki so lahko sprejeti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Komisije (ES) št. 1370/95 z dne 16. junija 1995 o podrobnih pravilih za izvajanje sistema izvoznih dovoljenj v sektorju prašičjega mesa [1], kakor je bila nazadnje spremenjena z Uredbo (ES) št. 1719/98 [2], in zlasti člena 3(4) Uredbe,

(1) ker Uredba (ES) št. 1370/95 določa posebne ukrepe, kadar se zahtevki za izvozna dovoljenja nanašajo na količine in/ali stroške, ki presegajo normalne trgovinske tokove ali pri katerih obstaja tveganje, da bodo preseženi, pri čemer se upoštevajo omejitve iz člena 8(11) Uredbe Sveta (EGS) št. 2777/75 [3], kakor je bila nazadnje spremenjena z Uredbo Komisije (ES) št. 2916/95 [4], in/ali ustrezni stroški v zadevnem obdobju;

(2) ker je za trg z nekaterimi proizvodi iz prašičjega mesa značilna nezanesljivost; ker se zaradi neizbežnega prilagajanja nadomestil za te proizvode vlagajo zahtevki za izvozna dovoljenja zaradi špekuliranja; ker obstaja tveganje, da bi izdajanje dovoljenj za količine, za katere so bili vloženi zahtevki od 5. do 9. in od 12. do 13. julija 1999, lahko povzročilo prekoračitev količin zadevnih proizvodov, ki se navadno prodajo v trgovske namene; ker zahtevki zajemajo zadevne proizvode,

SPREJELA NASLEDNJO UREDBO:

Člen 1

V zvezi z zahtevki za izvozna dovoljenja, predloženimi do 13. julija 1999 za prašičje meso v skladu z Uredbo (ES) št. 1370/95 v zvezi s kategorijami 1, 2 in 3 Priloge I k navedeni uredbi, ki bi morale biti izdane od 14. julija in od 21. julija 1999, se ne sprejmejo nadaljnji ukrepi.

Člen 2

Ta uredba začne veljati 14. julija 1999.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. julija 1999

Za Komisijo

Franz Fischler

Član Komisije

[1] UL L 133, 17.6.1995, str. 26.

[2] UL L 125, 1.8.1998, str. 58.

[3] UL L 282, 1.11.1975, str. 77.

[4] UL L 305, 19.12.1995, str. 49.

--------------------------------------------------
Uredba Komisije (ES) št. 630/1999

z dne 24. marca 1999

o spremembi Uredbe (ES) št. 919/94 o podrobnih pravilih za uporabo Uredbe Sveta (EGS) št. 404/93 v zvezi z organizacijami proizvajalcev banan

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane [1], kakor je bila nazadnje spremenjena z Uredbo (ES) št. 1637/98 [2], in zlasti člena 9 Uredbe,

ker Uredba Komisije (ES) št. 919/94 [3] določa podrobna pravila, ki urejajo priznanje in delovanje organizacij proizvajalcev banan; ker za zagotovitev, da so takšne organizacije stabilne in dosegajo svoje gospodarske cilje, člen 5 zgoraj navedene uredbe določa najkrajše obdobje, za katerega se morajo člani zavezati, da bodo pripadali organizaciji, in najkrajši odpovedni rok, kadar nameravajo iz organizacije izstopiti;

ker so izkušnje pokazale, da so te določbe preveč omejevalne; ker je treba za zagotovitev, da se posameznim proizvajalcem olajša, da postanejo člani, in da takšne organizacije proizvajalcev delujejo bolje, skrajšati najkrajše obdobje članstva in odpovedni rok ter sprejeti s tem povezane določbe, ki veljajo na področju svežega sadja in zelenjave; ker je državam članicam tudi treba dati možnost, da podaljšajo najkrajše obdobje članstva; ker je treba skladno s tem spremeniti člen 5 zgoraj navedene uredbe;

ker so ukrepi iz te uredbe v skladu z mnenjem Upravljalnega odbora za banane,

SPREJELA NASLEDNJO UREDBO:

Člen 1

Člen 5(c) Uredbe (ES) št. 919/94 se nadomesti z naslednjim:

"(c) vsak član se mora obvezati, da bo pripadal organizaciji proizvajalcev najmanj eno leto in mora dati pisno izjavo o nameravanem izstopu najpozneje do 31. maja, da bi bil izstop veljaven od 1. januarja naslednjega leta. Države članice lahko določijo daljše najkrajše obdobje članstva; v tem primeru obvestijo Komisijo. Pravila združenja organizacij proizvajalcev lahko določijo daljši odpovedni rok, pred začetkom veljavnosti izstopa."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. marca 1999

Za Komisijo

Franz Fischler

Član Komisije

[1] UL L 47, 25.2.1993, str. 1.

[2] UL L 210, 28.7.1998, str. 28.

[3] UL L 106, 27.4.1994, str. 6.

--------------------------------------------------
UREDBA KOMISIJE (ES) št. 1451/1999

z dne 1. julija 1999

o spremembah Uredbe (ES) št. 1209/98 o prodaji govejega mesa s strani Združenega kraljestva oboroženim silam po vnaprej določenih cenah

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso1, kakor je bila nazadnje spremenjena z Uredbo (ES) št. 1633/982, in zlasti člena 7(3) Uredbe,

(1) ker Uredba Komisije (ES) št. 1209/983, kakor je bila spremenjena z Uredbo (ES) št. 2515/984, predvideva prodajo intervencijskih zalog Združenega kraljestva; ker je treba količine in cene, določene v navedeni uredbi, spremeniti, da bi se upoštevale že prodane zaloge;

(2) Ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso -

SPREJELA NASLEDNJO UREDBO:

Člen 1

Priloga I k Uredbi (ES) št. 1209/98 se nadomesti s Prilogo k tej uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. julija 1999

Za Komisijo

Franz FISCHLER

Član Komisije

PRILOGA

[INSERT MULTILINGUAL TEXT]

1 UL L 148, 28.6.1968, str. 24.

2 UL L 210, 28.7.1998, str. 17.

3 UL L 166, 11.6.1998, str. 39.

4 UL L 314, 24.11.1998, str. 3.
Uredba Komisije (ES) št. 1452/1999

z dne 1. julija 1999

o spremembi Uredbe (EGS) št. 1964/82 o pogojih za dodelitev posebnih izvoznih nadomestil za nekatere kose izkoščenega govejega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Uredbo (ES) št. 1633/98 [2], in zlasti člena 13(12) Uredbe,

(1) ker Uredba Komisije (EGS) št. 1964/82 [3], kakor je bila spremenjena z Uredbo (ES) št. 2469/97 [4], določa pogoje za dodelitev posebnih izvoznih nadomestil za nekatere kose izkoščenega mesa iz zadnjih četrti odraslih moških govedi;

(2) ker je odobritev posebnega nadomestila pogojena z zahtevo, da se celotna količina mesa, pridobljena z izkoščevanjem četrti, izvozi, razen v primerih višje sile in brez poseganja v zahteve člena 6(2) navedene uredbe;

(3) ker naj se razširijo okoliščine brez izgube upravičenosti do nadomestila, kadar ni v celoti izpolnjena zahteva po izvozu vsega pridobljenega mesa; ker naj se ta možnost kljub temu omeji in podredi omejitvam, ki preprečujejo zlorabo;

(4) ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Člen6 Uredbe (EGS) št. 1964/82 se nadomesti z naslednjim:

"Člen 6

1. Dodelitev posebnega nadomestila je, razen v okoliščinah višje sile, pogojena z izvozom celotne količine kosov, dobljenih z izkoščevanjem, ki spadajo pod nadzor iz člena 2(3) in so navedeni v potrdilu(-ih) iz člena 4(1).

Vendar lahko izvoznik proda v Skupnosti file z vezivno mišičnino ali brez nje, kosti, velike kite, hrustanec, kose loja in druge odpadke, ki ostanejo po izkoščevanju. Če želi izvoznik tržiti file znotraj Skupnosti, označi to v deklaraciji iz člena 2(1). Poleg tega se v okence 4 potrdil(-a) iz člena 4(1) vneseta besedi "brez fileja".

2. Če je izvožena količina manjša od mase, navedene v okencu 6 potrdila iz člena 4(1), razlika pa ne presega 10 % navedene mase, se posebno nadomestilo zmanjša. Odstotek zmanjšanja je petkratnik odstotka ugotovljene razlike v masi.

3. Če razlika v masi presega 10 %, je posebno nadomestilo enako nadomestilu za proizvode, ki spadajo pod oznako KN 020130009150, ki se uporablja na datum, naveden v okencu 21 izvoznega dovoljenja, na podlagi katerega so bile izpolnjene formalnosti po členu 3(1) ali členu 26(1) Uredbe (EGS) št. 3665/87.

4. Kazen, določena v členu 11(1)(a) Uredbe (EGS) št. 3665/87, se ne uporablja v primerih iz odstavkov 2 in 3."

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se za posle, za katere na datum začetka veljavnosti te uredbe še ni sprejeta končna odločitev o plačilu ali sprostitvi varščine.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. julija 1999

Za Komisijo

Franz Fischler

Član Komisije

[1] UL L 148, 28.6.1968, str. 24.

[2] UL L 210, 28.7.1998, str. 17.

[3] UL L 212, 21.7.1982, str. 48.

[4] UL L 341, 12.12.1997, str. 8.

--------------------------------------------------